CELEX: 62018TN0217
Language: el
Date: 2018-03-28 00:00:00
Title: Υπόθεση T-217/18: Προσφυγή-αγωγή της 28ης Μαρτίου 2018 — DK κατά ΕΥΕΔ

201806010091915462018/C 211/342172018TC21120180618EL01ELINFO_JUDICIAL20180328272711Υπόθεση T-217/18: Προσφυγή-αγωγή της 28ης Μαρτίου 2018 — DK κατά ΕΥΕΔ
 ---documentbreak--- C2112018EL2710120180328EL0034271271Προσφυγή-αγωγή της 28ης Μαρτίου 2018 — DK κατά ΕΥΕΔ
   (Υπόθεση T-217/18)2018/C 211/34Γλώσσα διαδικασίας: η γαλλική
      Διάδικοι
   
   
      Προσφεύγων-ενάγων: DK (εκπρόσωποι: S. Orlandi και T. Martin, δικηγόροι)
   
      Καθής-εναγομένη: Ευρωπαϊκή Υπηρεσία Εξωτερικής Δράσης
   
      Αιτήματα
   
   Ο προσφεύγων-ενάγων ζητεί από το Γενικό Δικαστήριο:
   
            —
         
         
            να ακυρώσει την απόφαση της 23ης Μαΐου 2017 περί επιβολής σε βάρος του προσφεύγοντος-ενάγοντος πειθαρχικής κυρώσεως με την οποία το καθαρό ποσό της συντάξεως γήρατός του μειώνεται κατά 20 %, ήτοι κράτηση ύψους 1015 ευρώ μηνιαίως, μέχρι τις 30 Σεπτεμβρίου 2025, δυνάμει του άρθρου 9, παράγραφος 2, του παραρτήματος IX του Κανονισμού Υπηρεσιακής Καταστάσεως·
         
      
            —
         
         
            επικουρικώς, να καταδικάσει την ΕΥΕΔ να καταβάλει στον προσφεύγοντα-ενάγοντα ποσό, το ύψος του οποίου θα καθοριστεί ex aequo et bono, για την αποκατάσταση της ζημίας που υπέστη·
         
      
            —
         
         
            εν πάση περιπτώσει, να καταδικάσει την ΕΥΕΔ στα δικαστικά έξοδα.
         
      
      Λόγοι και κύρια επιχειρήματα
   
   Προς στήριξη της προσφυγής-αγωγής του, ο προσφεύγων-ενάγων προβάλλει δύο λόγους.
   
            1.
         
         
            Με τον πρώτο λόγο προβάλλεται πρόδηλη πλάνη εκτιμήσεως από την οποία πάσχει η προσβαλλόμενη απόφαση, καθόσον, αφενός, η ΑΔΑ λαμβάνει υπόψη τη ζημία που προκάλεσε ο προσφεύγων-ενάγων σε βάρος της ακεραιότητας των θεσμικών οργάνων η οποία, ωστόσο, έχει ήδη αποκατασταθεί, και, αφετέρου, η διάρκεια της επιβληθείσας πειθαρχικής κυρώσεως είναι αυθαίρετη στο μέτρο που έχει καθοριστεί σε σχέση προς την προβλεπόμενη από τον νόμο ηλικία συνταξιοδοτήσεως του προσφεύγοντος-ενάγοντος.
         
      
            2.
         
         
            Με τον δεύτερο λόγο προβάλλεται παραβίαση της αρχής της αναλογικότητας από την οποία πάσχει η προσβαλλόμενη απόφαση λόγω του ότι κακώς δεν έλαβε υπόψη την πάροδο σημαντικού χρόνου από τα πραγματικά περιστατικά, την παράβαση του άρθρου 25 του παραρτήματος ΙΧ του ΚΥΚ κατά τη διάρκεια της ποινικής διαδικασίας, καθώς και την οικογενειακή κατάσταση του προσφεύγοντος-ενάγοντος.